CELEX: 62005CA0402
Language: et
Date: 2008-09-03 00:00:00
Title: Liidetud kohtuasjad C-402/05 P ja C-415/05 P: Euroopa Kohtu (suurkoda) 3. septembri 2008 . aasta otsus — Yassin Abdullah Kadi, Al Barakaat International Foundation versus Euroopa Liidu Nõukogu, Euroopa Ühenduste Komisjon, Suurbritannia ja Põhja-Iiri Ühendkuningriik (Ühine välis- ja julgeolekupoliitika (ÜVJP) — Osama bin Ladeni, Al-Qaida võrgu ja Talibaniga seotud isikute ja üksuste vastu suunatud piirangud — Ühinenud Rahvaste Organisatsioon — Julgeolekunõukogu — Ühinenud Rahvaste Organisatsiooni põhikirja VII peatüki alusel vastu võetud resolutsioonid — Rakendamine ühenduses — Ühine seisukoht 2002/402/ÜVJP — Määrus (EÜ) nr 881/2002 — ÜRO organi koostatud loetelusse kantud isikuid ja üksusi puudutavad meetmed — Rahaliste vahendite ja majandusressursside külmutamine — Julgeolekunõukogu resolutsiooni 1267 (1999) lõike 6 alusel loodud Julgeolekunõukogu komitee (sanktsioonide komitee) — Nende isikute ja üksuste kandmine määruse (EÜ) nr 881/2002 I lisasse — Tühistamishagi — Ühenduse pädevus — EÜ artiklitest 60, 301 ja 308 koosnev kombineeritud õiguslik alus — Põhiõigused — Omandiõiguse kaitse, õigus olla ära kuulatud ja õigus tõhusale kohtulikule kontrollile)

8.11.2008   
            
            
               ET
            
            
               Euroopa Liidu Teataja
            
            
               C 285/2
            
         Euroopa Kohtu (suurkoda) 3. septembri 2008. aasta otsus — Yassin Abdullah Kadi, Al Barakaat International Foundation versus Euroopa Liidu Nõukogu, Euroopa Ühenduste Komisjon, Suurbritannia ja Põhja-Iiri Ühendkuningriik
   (Liidetud kohtuasjad C-402/05 P ja C-415/05 P) (1)
   
   (Ühine välis- ja julgeolekupoliitika (ÜVJP) - Osama bin Ladeni, Al-Qaida võrgu ja Talibaniga seotud isikute ja üksuste vastu suunatud piirangud - Ühinenud Rahvaste Organisatsioon - Julgeolekunõukogu - Ühinenud Rahvaste Organisatsiooni põhikirja VII peatüki alusel vastu võetud resolutsioonid - Rakendamine ühenduses - Ühine seisukoht 2002/402/ÜVJP - Määrus (EÜ) nr 881/2002 - ÜRO organi koostatud loetelusse kantud isikuid ja üksusi puudutavad meetmed - Rahaliste vahendite ja majandusressursside külmutamine - Julgeolekunõukogu resolutsiooni 1267 (1999) lõike 6 alusel loodud Julgeolekunõukogu komitee (sanktsioonide komitee) - Nende isikute ja üksuste kandmine määruse (EÜ) nr 881/2002 I lisasse - Tühistamishagi - Ühenduse pädevus - EÜ artiklitest 60, 301 ja 308 koosnev kombineeritud õiguslik alus - Põhiõigused - Omandiõiguse kaitse, õigus olla ära kuulatud ja õigus tõhusale kohtulikule kontrollile)
   (2008/C 285/03)
   Kohtumenetluse keeled: inglise ja rootsi
   Pooled
   
      Apellatsioonkaebuse esitajad: Yassin Abdullah Kadi (esindajad: I. Brownlie, D. Anderson, QC, P. Saini, Barrister, G. Martin, Solicitor), Al Barakaat International Foundation (esindajad: advokaadid L. Silbersky ja T. Olsson)
   
      Teised menetlusosalised: Euroopa Liidu Nõukogu (esindajad: M. Bishop, E. Finnegan ja E. Karlsson), Euroopa Ühenduste Komisjon (esindajad: C. Brown, J. Enegren ja P. J. Kuijper), Suurbritannia ja Põhja-Iiri Ühendkuningriik (esindajad: R. Caudwell, E. Jenkinson, S. Behzadi-Spencer, C. Greenwood, QC, ja A. Dashwood, Barrister)
   
      Euroopa Liidu Nõukogu toetuseks menetlusse astujad: Hispaania Kuningriik (esindaja: J. Rodríguez Cárcamo), Prantsuse Vabariik (esindajad: G. de Bergues, E. Belliard ja S. Gasri), Madalmaade Kuningriik (esindajad: H. G. Sevenster ja M. de Mol)
   
      Euroopa Ühenduste Komisjoni toetuseks menetlusse astuja: Prantsuse Vabariik (esindajad: G. de Bergues, E. Belliard ja S. Gasri)
   Ese
   Apellatsioonkaebus Esimese Astme Kohtu (teine koda laiendatud koosseisus) 21. septembri 2005. aasta otsuse peale kohtuasjas T-315/01: Kadi vs. nõukogu ja komisjon, milles Esimese Astme Kohus otsustas a) et nõukogu 19. oktoobri 2001. aasta määruse (EÜ) nr 2062/2001, millega muudetakse kolmandat korda määrust nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist ning tunnistatakse kehtetuks määrus (EÜ) nr 337/2000 (EÜT L 277, lk 25), osalise tühistamise nõude osas on otsuse tegemise vajadus ära langenud selles osas, milles see määrus lisab hageja nende isikute ja üksuste loetelusse, kellele kohaldatakse eespool nimetatud määrusega kehtestatud rahaliste vahendite külmutamist, ning b) jätta põhjendamatuse tõttu rahuldamata hageja nõue tühistada teda puudutavas osas nõukogu 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001 (EÜT L 139, lk 9; ELT eriväljaanne 18/01, lk 294)
   Apellatsioonkaebus Esimese Astme Kohtu (teine koda laiendatud koosseisus) 21. septembri 2005. aasta otsuse peale kohtuasjas T-306/01: Yusuf ja Al Barakaat International Foundation vs. nõukogu ja komisjon, milles Esimese Astme Kohus jättis rahuldamata hagi, mille ese oli nõue tühistada 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks määrus nr 467/2001
   Resolutiivosa
   
               1.
            
            
               Tühistada Euroopa Ühenduste Esimese Astme Kohtu 21. septembri 2005. aasta otsused kohtuasjades T-315/01: Kadi vs. nõukogu ja komisjon ning T-306/01: Yusuf ja Al Barakaat International Foundation vs. nõukogu ja komisjon.
            
         
               2.
            
            
               Tunnistada nõukogu 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, Y. A. Kadit ja Al Barakaat International Foundationit puudutavas osas kehtetuks.
            
         
               3.
            
            
               Määruse nr 881/2002 tagajärgi loetakse Y. A. Kadit ja Al Barakaat International Foundationit puudutavas osas kehtivaks ajavahemiku jooksul, mis ei tohi ületada kolme kuud alates käesoleva kohtuotsuse kuulutamisest.
            
         
               4.
            
            
               Mõista kohtukulud, mida Y. A. Kadi ja Al Barakaat Euroopa nii esimeses kohtuastmes kui ka seoses käesolevate apellatsioonkaebustega kandsid, välja Euroopa Liidu Nõukogult ja Euroopa Ühenduste Komisjonilt — mõlemalt vastavalt pool –, kes ühtlasi kannavad ise oma kohtukulud.
            
         
               5.
            
            
               Suurbritannia ja Põhja-Iiri Ühendkuningriik kannab ise nii esimeses kohtuastmes kui ka seoses käesolevate apellatsioonkaebustega kantud kohtukulud.
            
         
               6.
            
            
               Hispaania Kuningriik, Prantsuse Vabariik ja Madalmaade Kuningriik kannavad ise oma kohtukulud.
            
         
      (1)  ELT C 36, 11.2.2006,
   
      ELT C 48, 25.2.2006.